
CODRUȚA BULDUȘ 


EXAMINAREA PACIENTULUI 
ÎN КІМЕТОТЕКАРІЕ 


PRESA UNIVERSITARĂ CLUJEANĂ 
2017 


Mulţumiri Doamnei Profesor Doctor Elena Zamora 
pentru suportul și ajutorul pe care mi l-a acordat 


la realizarea acestei cărți. 


1. Semiologia medicală 


Obiectul de studiu 


al semiologiei 


S emiologia medicală studiază evidențierea şi 
interpretarea diferitelor forme de manifestare 
a bolilor. Semiologia medicală operează си noţi- 
uni caracteristice - informaţii în legătură cu boala: 

e simptome; 

e semne; 

e date de investigaţie complementară. 


1. Simptome 

Prin simptom se înţelege o manifestare a bolii 

care se exprimă exclusiv sau în primul rând în 

sfera de percepţie a bolnavului. Ex: durerea, 

ameţela, dispneea etc. Simptomele sunt experienţe 

personale, care ajung să fie cunoscute de către 
medic din relatările pacientului. 

• au caracter subiectiv, 
e posedă un grad de variabilitate, de la un 
caz la altul sau de la acelaşi subiect, în 


ocazii diferite, 

e depind de pragul de percepţie al bolnavu- 


lui şi/sau de evoluţia bolii. 


2. Semne 

Prin semn se înţelege orice manifestare mor- 
bidă care este pusă în evidenţă de medic (sau de 
alt observator care poate fi însuşi bolnavul sau o 
persoană din anturajul acestuia) utilizând unul 
dintre simţurile proprii. Ex: paloarea, modificarea 
conturului anatomic sau а consistenţei unei regiuni, 
zgomote cardiace sau respiratorii anormale, miro- 


sul aerului expirat (Ciobanu L. 2008). 


3. Date de investigaţie complementară 

Aplicarea acestor metode, considerate „com- 

plementare” examenului clinic furnizează date, care 
alături de simptome şi semne ajută la stabilirea 
diagnosticului. Ex: examenul radiologic, endosco- 
pia, dozările de substanţe în lichidele biologice. 

Activitatea de analiză şi sinteză a simptome- 

lor şi semnelor de boală se încheie cu o concluzie, 
care este diagnosticul clinic. 

e Rezultatul sintezei diagnosticului clinic şi a 
datelor complementare este diagnosticul de- 
finitiv, pe care se bazează atitudinea tera- 
peutică şi prognosticul. În procesul de sta- 
bilire a diagnosticului, practicianul benefi- 


ciază uneori, în etapa de sinteză, de un 

complex de simptome asociate, caracteris- 
tic pentru o anumită stare patologică a 
organismului, reper care corespunde noţi- 
unii de sindrom. 

Sindromul este un ansamblu coerent şi sis- 
tematizat de manifestări care corespunde 
unei unităţi clinice, morfologice şi funcţio- 
nale cu caracter de generalizare, sinteti- 
zând trăsăturile mai multor boli, fiecare 


cu o etiologie distinctă (Boloşiu, 1994). 


Foaia de observaţie clinică 


Foaia de observaţie clinică (FO), reprezintă 


un document medical şi ştiinţific, medico-judi- 


ciar şi contabil. 


FO document medico-ştiinţific — cuprinde da- 


tele personale ale pacientului, diagnostic de inter- 


nare, la 72 ore, şi dg. de externare, ziua şi ora 


internării precum şi datele de la externare. 


FO cuprinde cinci părţi: 


° 


Partea I – datele personale ale pacientului 
Partea П – anamneza 

Partea Ш — examenul obiectiv la internare 
Partea IV — foaia de evoluţie şi tratament 


Partea V – epicriza. 


II. Anamneza 


P rin anamneză se înțelege ansamblul informa- 
Шог obținute de la bolnav în legătură cu 
persoana sa şi cu ambianța în care evoluează, 
raportat la starea de boală. Terapeutul are o 
influență majoră asupra modului şi demnității cu 
care pacientul percepe și experimentează starea de 
boală. În acest scop terapeutul trebuie să aibă o 
atitudine empatică, să se comporte cu respect şi 
compasiune și să stabilească un dialog în care să 
asculte şi să confirme ceea ce îi comunică 


pacientul (Douglas, С 5.с. 2013). 


Etapele anamnezei 


În timpul anamnezei se culeg informaţii legate 
de: vârstă, sex, locul naşterii şi domiciliul, motivele 
internării, istoricul bolii actuale, antecedentele fa- 
miliale, antecedentele personale patologice, antece- 
dentele personale fiziologice, condiţii ambientale, 
locuinţa, alimentaţia, consumul de toxine, condiţii 


de muncă, manifestări generale (Boloşiu, 1994). 

1. Vârsta 


Particularităţile morfologice şi funcţionale 


legate de diferite etape în dezvoltare a organismu- 


lui pot să se reflecte în starea sănătăţii subiectului, 


fie în sensul prevalenţei crescute a unor boli la 


anumite grupuri de vârstă, fie în moduri particu- 


lare de evoluţie pe care vârsta le poate imprima 


anumitor subiecţi. 


La sugari se întâlnesc boli diareice acute şi 
stări dispeptice. Prima copilărie este domi- 
nată de boli eruptive febrile (rubeolă, ruje- 
olă, varicelă, scarlatină) şi tuse convulsivă. 
În adolescență sunt frecvente anginele, 
glomerulonefrita acută şi reumatismul arti- 
cular acut. 

Adulții fac mai frecvent hipertensiune arte- 
rială, ulcer duodenal, tuberculoză, astm 
bronşic, pneumonii şi boli profesionale. 

La vârstnici se întâlnesc mai frecvent bolile 
degenerative (ateroscleroză, boală artrozică, 
emfizem pulmonar), boli neoplazice, boli 
cardiovasculare cronice, fenomene nervoase 


de involutie senilă. 


2. Sexul pacientului poate reprezenta 


un criteriu de orientare în legătură cu diagnosticul. 


Se disting, boli care se întâlnesc exclusiv la 
unul dintre sexe şi boli care care au frec- 


venţă mai mare la femei sau la bărbaţi. 

* În primul grup se încadrează bolile organe- 
lor genitale feminine (tulburări ale ciclului 
menstrual, metroanexită, patologia obste- 
tricală) sau ale organelor genitale masculine 
(orhiepididimită, adenomul de prostată). 

e Câteva exemple din al doilea grup: 

Y boli cardiovasculare: bărbații: insufi- 
сїепїа aortică, infarct miocardic, cord 
pulmonar cronic, trombangeita oblite- 
rantă. La femei: stenoză mitrală, trom- 
boflebită. 

У boli respiratorii: bărbații: bronşiectazie, 
bronhopneumpatie obstructivă cronică. 
Femeile: astm bronşic. 

у boli digestive: bărbații: ulcer duodenal; 
femeile: ulcer gastric, colecistite, litiază 
biliară. 

У boli reumatice: bărbații: gută, spondi- 
lită anchilopoietică; femeile: poliartrită 
reumatoidă, sclerodermie, lupus erite- 


matos diseminat. 


3. Locul naşterii şi domiciliul 

e Mediul geoclimatic în care o persoană şi-a 
desfăşurat mai mult timp viaţa poate con- 
tribui la determinismul unor boli. De 


exemplu: 

v guşa endemică apare în regiunile în 
care solul şi apa freatică au un conți- 
nut scăzut de iod. (Munţii Apuseni, 
Maramureş, podişul Transilvaniei). 

v malaria este răspândită în zonele cu 
lacuri şi bălți în care se dezvoltă #ап- 
ţarul anofel. 

v fluoroza (boala dinţilor pătaţi) apare în 
regiunile cu apă potabilă excesiv de 


bogată în fluoruri. 


4. Motivele internării 

e La acest capitol al anamnezei se înregis- 
trează toate simptomele şi semnele de boală 
pe care le are bolnavul. Acestea trebuie 
menţionate concis şi grupate pe categorii de 
aparate în suferinţă şi ierarhizate după crite- 
riul dominanţei şi al ipoteticei lor valori 


semnificative în relaţie cu diagnosticul. 


5. Istoricul bolii actuale prezintă simptomele 
de la debutul bolii până în momentul internării. 
• Debutul bolii: 

— data; 

— felul debutului: brusc sau insidios; 

— circumstanţele în care boala a debutat; 
— simptomele си care s-a manifestat 

iniţial. 

Atitudinea bolnavului faţă de boala care 
tocmai a debutat: prezentarea la medic, 
ignorarea suferinţei, recurgerea la autome- 
dicaţie sau la procedee terapeutice empi- 
rice etc. În cazul în care bolnavul a urmat 
un tratament indicat de medic, se va men- 
бопа ce rezultat a avut: ameliorare, stare 
nemodificată, agravare. 

Cum au evoluat manifestările de la debut 
şi până la momentul examinării: periodic, 
progresiv, asociat. 

Ce anume l-a determinat nemijlocit pe 
bolnav să se prezinte la consultaţie sau 
pentru internare. 


6. Antecedentele familiale 
Această parte a anamnezei urmăreşte să 
cunoască starea de sănătate a membrilor 
familiei bolnavului; există boli care se întâl- 
nesc la mai mulţi membrii ai aceleiaşi fami- 
lii, adică poseda agregare familială. Există 
două cauze de agregare familială a bolilor: 
transmiterea ereditară şi coabitarea. 
În cazul transmiterii ereditare, boala se gă- 
seşte numai printre rudele de sânge ale su- 
biectului. Este vorba de anomalii genetice 
sau cromozomiale, transmiterea putându-se 
face după modul dominant sau recesiv, 
legat sau nu de sex. 

Coabitarea este un alt factor care poate 
explica agregarea familială a unor boli. Fe- 
nomenul se întâlneşte şi la rudele prin 
alianţă. Apariţia bolii la mai mulţi membrii 
ai familiei este cauzată de acţiunea aceloraşi 


condiţii nefavorabile din mediul familial. 


7. Antecedentele personale fiziologice 


Această parte a anamnezei se adresează în 


special femeilor: 


Debutul menstruației = menarha, mar- 
chează începutul pubertăţii (în jurul vârstei 
de 13 ani). Pubertatea întârziată (după 14 
ani) poate fi constituţională sau determi- 
nată de boli ereditare endocrine sau orga- 
nice. Pubertatea precoce (înainte de 8 ani) 
este o boală endocrină de sine stătătoare. 
Succesiunea ciclurilor menstruale are loc la 
intervale regulate de 28 de zile la 65% din- 
tre femei, cu limite extreme între 18-40 zile. 
Întreruperea succesiunii menstrelor = ame- 
noree; apare în sarcină, alăptare, menopa- 
uză, unele boli psihice sau endocrine. Creş- 
terea frecvenţei ciclurilor = tahimenoree, 
Rărirea fecvenţei ciclurilor = bradimenoree. 
Durata fluxului menstrual este normal de 5 
zile. Polimenoree = creşterea duratei, 
Oligomenoree = scăderea duratei, Durata 
peste10 zile = menoragie. 

Sângererea genitală în afara ciclului mens- 
trual = metroragie > sângele este coagula- 
bil. 

Hipermenoree = creşterea cantităţii, Hipo- 
menoree = scăderea cantităţii. 

Dismenoree = dureri care preced sau înso- 
tesc menstruaţia localizate în micul bazin си 
iradiere în lombe şi în rădăcina coapselor. 
Împrejurări legate de sarcină şi de naştere: 
numărul sarcinilor, numărul naşterilor (la 
termen, premature, cu еН morţi), numărul 
avorturilor (spontane şi luna de sarcină, 
provocate), greutatea copiilor la naştere 
(normal 3000-3500 gr). Cauzele avorturilor 
repetate: incompatibilitatea de Rh, lues, 
diabet zaharat matern. Gigantismul fetal — 
peste 4000 gr. – mama diabet. 

Climacteriul sau premenopauza se situează 
în jurul vârstei de 42-45 de ani şi se mani- 
festă prin modificarea ritmurilor ciclurilor 
menstruale, tulburări generale. 

Menopauza normală, 45-50 de ani, mar- 
chează sfârşitul activităţii biologice genitale. 
Se caracterizeză prin suspendarea menstre- 
lor. Poate fi însoţită de bufeuri de căldură, 
crize sudorale, tulburări psihice, modificări 


cardiovasculare, simptome dispeptice etc. 


15 


Examinarea pacientului în kinetoterapie 


Încep să se manifeste HTA esenţială, car- 
diopatia ischemică, obezitatea, artrozele, 
osteoporoza etc. 

e La bărbaţi este importantă aflarea momen- 
tului instalării pubertăţii şi tulburările 


apărute. 


8. Antecedentele personale patologice 

Se referă la principalele afecţiuni de care a 

suferit pacientul, din copilărie până în momentul 
internării. 

e Bolile infecțioase acute care pot determina 
complicaţii organice sau pot deschide calea 
predispoziţiei pentru alte suferinţe. Ех: 
scarlatină>glomerulonefrită; hepatita acută 
virală>hepatita cronică; angine streptoco- 
ciceXreumatism articular acut, cardită 
reumatoidă. 

e Bolile infecțioase cronice (tuberculoză, 
sifilis, infecţii de focar etc.) pot afecta orice 
structură a organismului prin însămânţare 
directă sau prin consecinţele imunologice 
pe care le antrenează. 

e Bolile venerice, altele decât luesul, intere- 
sează şi din raţiuni epidemiologice legate 
de lichidarea sursei de infecţie, întreru- 
perea cantagiunii şi tratamentul cazurilor 


rămase necunoscute. 

Boli organice: respiratorii, cardiovasculare, 
renale etc. 

Împrejurări morbide semnificative: inter- 
уеп chirurgicale, traumatisme, hemora- 
gii, transfuzii, intoxicații etc. Cu ocazia unei 
transfuzii se pot transmite: hepatita virală 
B, sindromul imunodeficienței dobândite 
(SIDA). 

Tratamentele medicamentoase pot afecta 
ficatul (hepatite toxice medicamentoase), 
stomacul (ulcer — antiinflamatoare), măduva 
hematoformatoare, pielea, gonadele (cito- 
statice) etc. 


9. Condiţii de viață şi muncă 
Locuinta: salubră/insalubră. Unii factori am- 
bientali locativi pot determina boli: plantele 
de apartament, acarieni, animale domestice. 
Alimentatia trebuie privită sub două aspecte; 
compoziţia regimului alimentar şi igiena 
alimentaţiei. 
Consumul de toxice: alcool — ritmul (ocazio- 
nal, sistematic); cantitatea ingerată; prefe- 
гіпа pentru băuturi slabe sau tari. 
Fumatul: numărul de țigarete pe zi; fumă- 
torul pasiv. 
Abuzul de cafea provoacă manifestări neuro- 
psihice 51 cardiovasculare (favorizează 
depozitarea lipidelor în pereţii arterelor). 

e Condițiile de muncă: profesia, tipul efortului 
depus (fizic sau intelectual), orarul de 
muncă, condiţiile de microclimat, aspectele 
concrete ale prestaţiei profesionale (şezând, 
aplecat, în picioare, ridicare de greutăţi etc.), 
materialele vehiculate, comportarea la locul 


de muncă, relaţiile cu superiorii şi cu colegii. 


10. Manifestări generale 
+ Pofta de mâncare; 
e Evoluția ponderală; 
e Somnul; 
e Scaunul; 
e Micțiunile; 


e Modificările volumului urinar. 

III. Examenul clinic 


III.1. Metodele examenului obiectiv 


Е xamenul clinic este partea explorării clinice 
în care examinatorul face apel la simţurile 
sale şi eventual la un instrumentar simplu, pentru 
a evidenția semnele de boală, adică modificările 
produse de boală în organismul omului suferind. 
Corelarea acestora cu simptomele, analizate deta- 
liat în cadrul anamezei, furnizează materialul 
informaţional pentru ca logica medicală să pemită 
stabilirea primei etape a diagnosticului — diagnos- 
ticul clinic. 

Examenul obiectiv beneficiază de patru me- 
tode: inspecția, palparea, percuţia şi ascultaţia. 

O atenţie deosebită se acordă poziționării 
corecte a pacientului. Este necesară o abordare sis- 
tematică şi ordonată a manevrelor de examinare 
(Talley, N. ]., & O'Connor, 5. 2005). Această abor- 
dare studentul o învaţă de la profesorul său care îi 


oferă şi un model de comportament şi profesio- 

nalism. Să nu uităm că fiecare student are propriul 
stil de învăţare: auditiv, vizual sau tactil-kinestezic 
de care trebuie să ţină cont (Bugan, A. М. (2014)). 


Inspecţia 

Prin inspecţie se înțelege observarea vizuală, 
directă sau indirectă (ajutată de instrumente care 
să uşureze accesul, mărirea sau iluminarea) a 
semnelor de boală care se manifestă la suprafaţa 
corpului, în cavităţi accesibile sau care constă în 
modificarea mobilităţii unor segmente. Aceste semne 
se numesc optice. 

Pentru ca inspecția să îşi atingă scopul, bolna- 
vul va trebui să fie complet dezbrăcat, în aşa fel în- 
cât nici o regiune să nu scape examenului obiectiv. 

În condiţiile examinării bolanvului în salon, se 
va face concesie considerentelor de pudoare; dacă 
din anamneză, medicul posedă date asupra locali- 
zării unor semne în regiunea anală sau genitală, ob- 
servaţia se va continua într-o cameră de consultaţie. 

Una dintre condiţiile inspecției corecte este 
luminarea corespunzătoare. Aceasta trebuie să fie 
suficient de puternică, să nu cadă asupra bolnavu- 
lui numai dintr-o parte şi să fie de preferinţă de 
sursă naturală. 

Lumina artificială poate falsifica mici modifi- 
cări ale culorii tegumentului; cianoza pare mai 


intensă la lumina lămpilor de neon. 

Inspecţia începe cu bolnavul aflat într-o 
poziţie statică (culcat pe pat sau pe canapeaua de 
consultaţie), respectând două principii esenţaiale: 
observația topografică şi comparativă. 

Se începe cu extremitatea cefalică — părul, 
ochii, mucoasa conjunctivală, nasul, buzele, cavi- 
tatea bucală, apreciind eventuale modificări prin 
comparerea regiunilor simetrice, apoi se încearcă 
şi aprecierea globală a expresiei feţei. Inspecţia va 
fi continuată metodic cu următoarele regiuni: 
gâtul, toracele, sânii, membrele superioare, abdo- 
menul, membrele inferioare. 

Bolavul va fi apoi ridicat pentru a examina 
partea posterioară a corpului. 

Inspecţia statică se completează cu cea dina- 
mică pentru a descifra „limbajul corpului”: dezbră- 
carea, ridicarea din pat, mersul, comportamentul 
raportat la situaţie. Observaţia este completată 
prin mobilizarea la comandă a unor segmente sau 
solicitarea de a executa mici gesturi cotidiene. 

Observaţia începe, de fapt, odată cu primul 
contact cu bolnavul, continuă pe toată durata 


anamnezei şi a întregului examen clinic. 


Palparea 

Palparea face apel la simţurile tactil şi kines- 
tezic ale mâinilor examinatorului pentru a aprecia 
modificările superficiale sau profunde produse de 
boală = semne palpatorii. Tehnica palpării presupune 

utilizarea pulpei degetelor (cea mai sensibilă la 
pulsaţii), a întregii suprafeţe palmare a degetelor, 
uneori a palmei în întregime (zona palmară de la 
baza degetelor, cea mai sensibilă la vibrații), cu o 
anumită presiune şi mobilizarea corespunzătoare 
a mâinii pe zona de explorat. Variantele tehnicii 
sunt adaptate regiunii şi scopului urmărit. 

a) Presiunea simplă cu pulpa degetelor este 
utilizată la cercetarea pulsaţiilor vasculare, apre- 
cierea consistenţei şi a sensibilităţii ţesuturilor, 
palparea proeminenţelor osoase, a liniei articulare 
şi, în general, pentru localizarea unei anumite 
modificări. 

b) Aplicarea palmei în întregime serveşte la 
palparea freamătului (cardiac sau vocal), a unor 
formaţiuni cu pulsaţie expansivă, iar combinată cu 
deplasarea orizontală reprezintă o bună metodă 
de a aprecia starea tegumentelor. 

с) Pensarea între două degete sau între dege- 
tele reunite ale celor două mâini serveşte la apreci- 
erea volumului stratului adipos, precizarea consis- 
tenţei unei formaţiuni şi fixarea acesteia în scopul 
mobilizării în raport cu planurile învecinate. 

d) „Masarea” uşoară cu suprfaţa palmară а 
degetelor, prin mişcări de rotaţie în planul suprafe- 
tei corpului este o metodă de explorare a zonelor 
superficiale (piele, ţesut celular subcutanat şi 
muscular). 

e) Palparea organelor profunde utilizează 
suprafaţa palmară a degetelor şi mişcări de fră- 
mântare care caută să surprindă organul sau să-l 
facă să gliseze contra unei rezistenţe. 

f) Pentru determinarea sensului în care circulă 
sângele într-o venă superficială, se fixează între 
degete două puncte apropiate de pe traiectul aces- 
teia şi se goleşte vena de sânge prin deplasarea 
laterală a degetelor. Ridicând succesiv când un 
deget, când pe celălalt se vede din care direcţie se 
face umplerea venei. 

În timpul manevrelor de palpare examina- 
torul trebuie să-şi găsească o poziţie adecvată, iar 
pacientul va fi solicitat să contribuie la reuşita exa- 
minării prin posturi corespunzătoare sau acţiuni 
adoptate în funcţie de caz (ex: relaxare musculară, 
respiraţii profunde etc.) 


Percuția 

Este metoda de a provoca în mod artificial 
vibrații în organe şi țesuturi prin lovirea repetată a 
suprafeţei corpului, cu scopul de a aprecia, în 
primul rând, pe bază acustică starea fizică a terito- 
riului subjacent = semne palpatorice. 

În percuţia digitodigitală, degetul mijlociu de 
la mâna stângă funcţionează ca pleximetru, iar 
degetul mijlociu de la mâna dreaptă ca ciocănel. 
Degetul pleximetru, depărtat de celălalte, se aplică 
cu toată suprafaţa palmară pe regiunea de explorat, 

adaptându-se reliefului anatomic şi exercitând o 
uşoară presiune; degetul ciocănel, deasemenea 
îndepărtat de celălalte şi flectat în articulaţia inter- 
falangiană proximală este pregătit pentru a lovi 
perpendicular falanga a doua a degetului plexime- 
tru; mişcarea de lovire se execută din articulaţia 
radiocarpiană, scurt, ritmic, şi cu o forţă egală, 
suficientă pentru a obţine un sunet perceptibil. 

Percuţia superficială urmăreşte să exploreze 
starea zonelor situate în apropierea suprafeţei 
corpului, până la 3-5 cm adâncime şi se execută cu 
o forţă de lovire redusă. 

Percuţia profundă explorează zone până la 
adâncimea maximă de 7 cm. Forţa de lovire este 
maximă. 

Calitatea sunetului de percuție este dată de 
particularităţile acustice ale vibraţiilor produse, 
care depind de câteva calităţi ale zonei explorate: 
prezenţa sau absenţa aerului, volumul său rapor- 
tat la cel al țesutului dens, distribuţia aerului, 
tensiunea sub care e ţinut de forţele elastice. Se pot 
distinge mai multe tipuri de sunet: 

a) Sunetul mat sau matitatea are intensitate 
redusă, durată scurtă şi tonalitate ridicată. Acesta 
se obţine asupra ţesuturilor sau a organelor lipsite, 
în mod normal, de conţinut aerian (masă muscu- 
lară, ficat, splină, inimă) sau a acelora în care 
procesul patologic (infiltraţie, colecţie de lichid, 


tumoră) a înlocuit aerul cu o masă densă. 

b) Sunetul timpanic sau timpanismul este un 
sunet sonor intens şi cu timbru muzical asemănă- 
tor celui obţinut prin lovirea unui timpan într-o 
orchestră. Este caracteristic organelor cu conţinut 
aerian în spaţii bine circumscrise şi cu pereţi 
regulaţi: stomac, intestine, iar în cazuri patologice 
cavernele pulmonare etc. 

с) Sunetul sonor netimpanic sau sonoritatea 
pulmonară se obţine asupra plămânului normal, 
unde aerul se găseşte distribuit în cavităţi mici, 
separate de pereţi denşi. Spre deosebire de sunetul 
timpanic, are o intensitate mai redusă şi îi lipseşte 
timbrul muzical. 

d) Hipersonoritatea este un sunet intermediar 
între sonoritate şi timpanism. 

е) Sunetul submat sau submatitatea este un 
amestec de sunet mat şi sonor, care se întâlneşte 
atunci când prin percuție se pun concomitent în 


vibratii teritorii mixte, cu şi fără conţinut aerian. 


Auscultația 

Este metoda de percepere a zgomotelor care 

iau naştere în mod spontan, în condiţii normale sau 
patologice, prin activitatea organelor interne = sem- 
ne stetacustice (respiraţia, contracția cardiacă, circu- 
laţia sângelui, activitatea peristaltică a intestinului). 
Se poate realiza direct, prin aplicarea urechii 


pe suprafaţa corpului sau indirect cu stetoscopul. 

Metode instrumentale 


Se utilizează o serie de instrumente în diferite 


scopuri. 


° 


Pentru accesul în cavitățile de la suprafaţa 
corpului: spatule, specul nazal, oglindă, 
artoscop, oftalmoscop. 

Pentru perimetru: benzi metrice. 

Pentru grosimea ţesuturilor: adipocenti- 
metru. 

Pentru amplitudinea de mişcare: goniometre. 
Pentru forța musculară: dinamometru. 
Ciocan de reflexe, ace, pensulă, diapazon 
(examinare neurologică). 


Cântar, altometru, termometru. 


ПІ.2. Examenul obiectiv general 


Din motive mai mult de ordin didactic, exa- 


menul obiectiv este împărțit în două: 


examenul obiectiv general, care se adre- 
sează corpului în întregime cu intenţia de 
a surprinde semnele locale sau regionale 
ale unor boli generale sau ale unui sistem 
(muscular, osteoarticular). 

examenul obiectiv pe aparate, cu elemente 
metodologice adaptate sediului şi funcţiei 


acestor organe. 

Examenul obiectiv general utilizează inspec- 
ţia, palparea şi unele mijloace instrumentale simple. 
Etapele tehnice ale examenului obiectiv general 
sunt: starea psihică, conformaţia somatică generală, 
modificările statice şi dinamice, fața şi extreme- 
tatea cefalică, pielea şi mucoasele, țesutul celular 
subcutanat, muşchii, sistemul osteoarticular şi 
temperatura corporală (Verghese А $.с. 2011). 


Starea psihică 
Aprecierea stării psihice a bolnavului se 
bazează, în primul rând pe discuţia purtată cu 
ocazia anamnezei. Acţiunea este inclusă în cadrul 
examenului obiectiv deoarece o serie de modifi- 
cări devin evidente abia după ce primele impresii 
sunt confirmate prin observarea directă a compor- 
tamentului (Schwamm, L.H., 1997). 


Tulburări de percepție şi de sensibilitate 

Percepția poate suferi următoarele modificări: 

e  hiperestezia – intensificarea percepţiei în: 
nevroze, intoxicații cu medicamente psiho- 
stimulatoare, hipertoroidism etc.; 

e hipoestezia – diminuarea percepţiei în: 
toxiinfecţiile sever, caşexie etc.; 

e anestezia — abolirea acuităţii în boli orga- 
nice care interesează organele receptoare, 
boli neurologice care lezează căile aferente 
sau zonele de proiecţie corticală ale anali- 
zatorilor, neuroză isterică; 

agnozia — incapacitatea de a integra ele- 
mentele senzoriale izolate într-un tot cores- 
punzător obiectului, cu toate că separat 
acestea sunt corect percepute; 

iluziile — perceperi eronate ale unor obiecte 
existente. Ele se pot datora unor condiţii 
particulare de mediu (întuneric, ceaţă), dar 
pot fi şi simptomul unor boli psihice: 
psihoze alcoolice, psihoza maniaco-depre- 
sivă, epilepsie etc. Caracteristica iluziilor la 
bolnavii psihici este că subiectul nu le 
recunoaşte caracterul de percepţie eronată, 
confundându-le cu realitatea; 

halucinaţiile sunt percepții false, fără 
prezenţa obiectului ca stimul perceptiv şi 
se clasifică în funcţie de analizator: auditive, 


vizuale, tactile, olfactive etc. 


Tulburări de memorie 


Tulburările funcţiei mnestice reprezintă o 


mare importanţă pentru examinator deoarece de 


memorie depinde direct cantitatea şi calitatea 


informaţiilor obținute cu ocazia anamnezei: 


hipomnezia — scăderea memoriei este carac- 
teristică bolnavilor surmenaţi, astenici, con- 
valescenţilor. Apare în stările depresive şi 


în unele intoxicații. Bolnavii cu ateroscle- 

roză cerebrală au dificultăţi în evocarea 
faptelor recente, dar îşi aduc aminte cu uşu- 
rinţă întâmplări din trecutul îndepărtat; 
amnezia — este pierderea facultăţilor 
memoriei pe o durată oarecare de timp şi 
apare în epilepsie, psihoze senile şi după 
traumatismele craniocerebrale; 
hipermnezia — constă în accentuarea func- 
{Шог mnestice — apare în oligofrenie, stări 
maniacale şi după consumul unor medica- 
mente. 


Tulbuări de gândire 


Gândirea este un proces psihic superior care 


poate prezenta modificări de formă şi de fond. 


Tulburările de formă includ, de obicei, modi- 


ficările vitezei de desfăşurare a proceselor cogni- 
tive. Fuga de idei ilustrată mai ales prin logoree şi 
locvacitate. Este întâlnită în faza iniţială a intoxica- 
tiei alcoolice şi în stările maniacale. Bradipsihia 
asociată cu bradilalie apare în neuroza astenică, 
stări depresive, hipotiroidism. Oprirea bruscă în 
cursul unei expuneri — baraj psihic, se întâlneşte în 
schizofrenie (Strub, R.L. & Black, F.W. 2000). 


Tulburările de fond ale gândirii sunt: 


e ideile prevalente reprezintă, de obicei, 


preocupări excesive pentru buna funcţio- 
nare a organelor proprii, care abat subiec- 
tul de la alte activităţi. Aceştia sunt bolna- 

vii neurotici sau „psihopaţii” abonaţi la 
cosnultaţii şi la examinări în diferite ser- 
vicii medicale. 

Hipocondria este o boală psihică somatofor- 
mă în care bolnavul îşi interpretează eronat mani- 
festările clinice, fiind convins că are o boală gravă. 

e Obsesia este o idee sau o imagine repe- 
tată sau persistentă pe care bolnavul o 
recunoaşte ca străină şi absurdă, dar de 
care nu reuşeşte să se debaraseze. Când 
obsesiile se asociază cu trăiri afective ne- 
plăcute (teamă, anxietate) se vorbeşte de 
fobii. Se întâlnesc în psihoastenie, schizo- 
frenie şi în psihoze senile. 

Claustrofobie – teama de spaţii închise; 

Agorafobie — teama de spaţii largi; 

Zoofobia – teama de animale; 

Nosofobia — teama de boală. 

• "еги! este o tulburare a gândirii care gru- 
pează într-un sistem idei false, nereale, 
trăite de bolnav cu convingerea fermă că 
sunt adevărate. Tema delirului pote fi 
foarte variată şi se clasifică în: 

1. delir sistematizat: 
e paranoid — convingerea bolnavului 
despre intenţiile rău-voitoare ale 


celor din jur; 

* expansiv — bazat pe supraaprecie- 
rea propriilor posibilităţi; 
e micromanic — bazat pe subaprecie- 
rea propriilor posibilităţi. 
2. delir nesistematizat cu idei haotice, 
disperate şi contradictorii. 
Delirul poate apărea în boli infecțioase acute, 
intoxicații, traumatisme, tumori cerebrale, face 


parte din tabloul clinic al unor psihoze. 


Tulburările afectivității 
e  Hipertimia – stări de exagerare ale trăirilor 
afective. Pot avea efecte pozitive (euforia) 
sau efecte negative (atitudinile pesimiste). 
Cea mai frecventă formă a hipertimiei nega- 
tive este anxietatea — „teamă fără obiect”, însoţită 
de incertitudine, aşteptare penibilă, şi o serie de 
tulburări neurovegetative: tahicardie, dispnee, 
transpiraţie, senzaţie de uscăciune a gurii etc. 
Anxietatea este întâlnită în unele boli organice 
cum ar fi: angina pectorală, poate merge până la 
trăirea senzaţiei de moarte iminentă şi este 
denumită angoasă. De asemenea, mai poate apărea 
în surmenaj, neuroză anxioasă, toxicomanii. 
e Hipotimia (apatia) – indiferenţă afectivă 
(în neuroza astenică, convalescenţă, stări 


morbide terminale). 

Tulburări de conştiinţă 


Conştiinţa — o funcţie complexă de integrare în 


timp şi spaţiu şi de relaţie cu mediul înconjurător. 


In ordinea severităţii lor, tulburările de cons- 


tiință sunt: 


somnolenţa, torpoarea se caracterizează 
printr-o stare asemănătoare fazei de indu- 
cere a somnului; bolnavul este moleşit, 
vorbeşte greu şi monoton. Apare în surme- 
naj şi în bolile febrile; 

obnubilarea presupune un grad de efort în 
orientarea spaţio-temporală, reacţii lente, 
cu mişcări dezordonate, răspunsuri neadec- 
vate la întrebări. Apare în encefalopatia 
hipertensivă, stări toxice şi infecțioase; 
stupoarea se caracterizează prin dezorien- 
tare în timp şi spaţiu, privire fixă şi amne- 
zie; survine în boli infecțioase, stări toxice, 


schizofrenie, tumori cerebrale etc. 


Pierderea cunoștinței are două aspecte. 


1. Sincopa este o pierdere bruscă şi tranzitorie 


a conştiinţei (3-5 min) şi a tonusului mus- 
cular (bolnavii cad la pământ) cu revenire 
rapidă, totală şi cu amnezie retrogradă pe 
durata episodului, din cauza ischemiei ce- 
rebrale difuze secundară scăderii debitului 


circulator la nivelul encefalului. 


32 


III. Examenul clinic 


Uneori sincopa este precedată sau se limitea- 


ză la un complex de manifestări numite lipotimie: 


stare de rău, astenie extremă, tulburări vizuale, 


acufene (zgomote auriculare) şi hipoacuzie, ame- 


ţeală, paloare, transpiraţie, greață (Rossetti, А.О. 
& Kaplan, P.W. 2010). 


Sincopele se împart în: 


e sincope vasculare (reflexe) se datorează 


dereglărilor vegetative şi, în special, unei 


hiperactivităţi vagale care duce la scăde- 


rea bruscă a TA şi la bradicardie. Apar în: 


a) 


b) 


sincopa vago-vagală esenţială, survine 
la femei şi este declanşată de ortostatis- 
mul prelungit, durere, emoție, teamă; 
este favorizată de căldură şi de atmo- 
sfera poluată; 

sincopele vago-vagale de situaţie au ca 
punct de plecare o perturbare într-un 
teritoriu visceral unde se produce o 
excitație neobişnuită a receptorilor va- 
gali. Se declanşează în anumite condi- 
ţii: tuse, micţiune, deglutiţie, defecaţie, 
colici abdominale, intervenţii chirur- 
gicale etc. 

sincopa ortostatică se produce atunci 
când bolnavul se ridică brusc sau îşi 


modifică brusc poziţia. Mecanismul de 

producere: — hipovolemia sau alterarea 
arcului baroreflex. Apare mai ales la 
vârstnici. 

e sincopele cardiace au ca mecanism de 
producere a ischemiei cerebrale scăderea 
debitului cardiac sub limita de perfuzare 
fiziologică a encefalului. 

2. Coma este definită ca o stare de pierdere a 
cunoștinței de lungă durată, din care paci- 
entul nu poate fi trezit. Bolnavul comatos 
este insensibil, zace într-o atitudine pasivă, 
cu  motilitatea voluntară şi  reflexele 
pierdute, păstrându-şi însă funcţiile vitale 
(respiraţie, circulaţie, metabolism). 

Examenul psihic are o mare importanţă în 
cazul bolnavilor cu afecţiuni ale aparatului loco- 
motor, deoarece succesul terapiei depinde şi de 
gradul de inteligenţă şi de voința pacientului. 
Bolnavul trebuie să înţeleagă scopul tratamentului 
şi să devină un colaborator activ al kinetoterape- 
utului în perioada de reeducare. 

Examenul psihic trebuie efectuat cu mare 
seriozitate, cu atât mai mult cu cât nu totdeauna 
prima impresie este cea reală. Este cunoscut faptul 
că infirmităţile motorii cerebrale se însoțesc 
adesea şi de tulburări ale funcţiilor cerebrale, care 


în majoritatea cazurilor încep în momentul 

naşterii, copiii nereuşind să îşi formeze gesturile 
motorii normale. De aceea, în aprecierea nivelului 
mintal al bolnavului pot să apară erori din cauza 
tulburărilor de vorbire, de auz sau de dexteritate 
manuală (Ruff, R. 2009). 

Invaliditatea temporară sau definitivă, cau- 
zată de afecţiuni ale aparatului locomotor, mijloa- 
cele terapeutice imobilizatoare, spiatalizarea pre- 
lungită etc. stresează psihicul bolnavului şi pot să 
apară tulburări de personalitate, care se pot com- 
plica chiar cu tulburări de coordonare motorie şi 
senzitivă, ce pot îngreuna procesul terapeutic şi 


recuperator. 
Conformaţția somatică generală 


Tipul constituțional 

Oamenii diferă între ei atât prin aspectul fizic, 
cât şi prin trăsăturile activităţii lor psihice sau 
metabolice generale. Cele metabolice generale 
sunt în mare parte moştenite, dar pot fi influențate 
şi de mediul înconjurător. 

Aspectul psihosomatic şi metabolic al indivi- 
dului poartă numele de constituție. Dacă acesta se 
referă mai mult 1 trăsăturile fizice, antropometrice, 
atunci se numeşte habitus. 

Din cele mai vechi timpuri s-a încercat clasifi- 


carea oamenilor pe baza anumitor parametrii în 

tipuri constituţionale. Criteriile de clasificare au 
fost diferite şi, de cele mai multe ori, unilaterale. 
Astăzi este admisă clasificarea propusă de 
Sheldon, care se bazează pe date antropometrice şi 
pe predominanţa unor aparate şi organe derivate 
din anumite țesuturi embrionare şi anume: 
e tipul endomorf, cu dezvoltarea predomi- 
nantă a ţesuturilor rezultate din endo- 
derm şi care corespunde ca habitus tipului 


pienic, iar psihic celui extrovertit; 


tipul ectomorf dezvoltarea predominantă 
a țesuturilor rezultate din ectoderm, cu 
habitus de tip astenic, iar psihic este tipul 
introvertit; 
e tipul mezomorf, cu înfăţişare de tip mus- 
culos, stenic, intermediar. 

Se pare că fiecare din aceste tipuri prezintă 
predispoziţie pentru anumite boli: endomorfismul 
predispune la ateroscleroză, diabet zaharat, obezi- 
tate, gută, HTA etc.; tipul ectomorf este predispus 
la boala ulceroasă, tuberculoză pulmonară, boli 
psihice; iar mezomorful ar face mai frecvent boli 
reumatice şi miopatii. 

Dezvoltarea structurală 

Statura unei persoane este determinată de fac- 
tori ereditari, endocrini (hipofiză, tiroidă, gonade) 


şi „distrofianţi” (mediul geoclimatic, alimentaţie, 


36 


III. Examenul clinic 


diferite boli etc.), care interferează cu creşterea 
oaselor. 

Din punct de vedere semiologic se pot descrie: 

• hipotrofia staturală sau nanismul; 
• hipertrofia staturală sau gigantismul. 

Fiecare dintre acestea având două variante: 
una armonioasă, în care proporţiile dintre diferite 
segmente ale corpului sunt, în mare parte, păstrate 
şi alta dismorfică. 

Nanismul  hipofizar, produs prin secreția 
insuficientă a STH survenită în copilărie, este un 
nanism armonios. Subiecţii nu depăşesc 120-150 
cm înălţime şi au greutatea corespunzătoare taliei 
lor. Există în realitate o uşoară accentuare a 
hipotrofiei extremităților (cap, mâini, picioare). 
Dacă aceşti copii ajung la pubertate ei nu se 
sexualizează. 

Nanismele „viscerale” sunt întâlnite în boli 
grave survenite la vârste mici. Ex: stenoza mitrală, 
angiocardiopatii congenitale, insuficienţă renală, 
sindroame de malabsorbţie. Dacă nu se asociază 
cu diferite сагепіе nutriţionale, sunt nanisme 
armonioase. 

Nanismul dismorfic se poate întâlni în boli 
endocrine, osoase şi ereditare. În mixedemul 
congenital şi în cel infantil, deficitul hormonilor 


tiroidieni împiedică STH să acţioneze asupra 

oaselor. Fenomenul nu interesează egal toate 
oasele, capul este mare, cu partea anterioară mai 
puţin dezvoltată, în contrast cu trunchiul şi cu 
membrele care, în mare, păstrează proporţiile 
vârstei aparente şi nu ale celei cronologice. 

În rahitism dezvoltarea staturală întârzie şi 
apar diferite dismorfii craniene (cap mare cu pro- 
eminarea oaselor frontale şi aplatizarea vertexului, 
craniotabes — subţierea şi slăbirea oaselor cutiei 
craniene, la copil, persistenţa îndelungată a fonta- 
nelelor), anomalii dentare, toracice, vertebrale etc. 

Nanismul acondroplazic apare în osteocondro- 
displazii şi se cracterizează prin trunchi, de obicei 
normal dimensionat şi membre scurte, groase şi 
încurbate. 

Disgeneziile gonadale — hipotrofia staturală este 
asociată cu numeroase anomalii. 

Gigantismul hipofizar se produce ca urmare а 
secreției în exces a STH în copilărie. Se caracteri- 
zează printr-o creştere a taliei de peste 2 metri, cu 
păstrarea proporţiilor corpului. Există totuşi o 
dizarmonie care rezultă din lungimea redusă a 
membrelor, mai ales a celor inferioare, în raport cu 
trunchiul. 

Eunucoidismul. În insuficienţele gonadale sur- 
venite înaintea sau cu ocazia pubertăţii, creşterea 


este normală până în jurul vârstei de 14-15 ani 

când, în absenţa hormonilor gonadali, cartilajele 
de creştere nu se închid iar hormonul de creştere 
STH îşi continuă acţiunea stimulatoare la nivelul 
acestora. Se instalează sexualitate deficitară, hiper- 
trofie staturală disarmonică din cauza dispro- 


porţiei dintre membrele inferioare lungi şi trunchi. 


Modificări statice şi dinamice 

Poziţia şi mobilitatea diferitelor segmente ale 
corpului trebuie privite sub cel puţin trei aspecte: 
atitudinea, tulburările dinamice şi mişcările 


involuntare. 


Atitudinea 

Semiologic, prin atitudine se înțelege poziția 

pe care tinde să o adopte pacientul în pat sau în 
cabinetul de examinare, în legătură cu boala sa. 
Poate fi activă, pasivă şi forțată (Motet, D, 1997). 

e Atitudinea activă se întâlneşte la bolnavii 
cu afecţiuni mai puţin grave şi înseamnă 
posibilitatea de deplasare, mişcări în pat, 
acte elementare de igienă. 

e Atitudinea pasivă presupune că bolnavul 
este țintuit la pat, unde zace inert, fără 
tonus muscular, incapabil să-şi schimbe 
poziţia (boli grave în stadiile avansate de 


evoluţie). 

Examinarea pacientului în kinetoterapie 


1. 


Atitudinile forțate se datorează: nevoii 
imediate de a calma un simptom neplăcut 
(durere, dispnee, tuse); contracturilor mus- 
culare; parezelor sau paraliziilor; modifică- 
rilor osteoarticulare. 


Atitudinile antalgice sunt atitudinile forţate 


în care bolnavul obţine reducerea intensității sau 


chiar dispariţia unei dureri intense. Apar în: 


2. 


pleurită şi fracturi costale — decubit contro- 
lateral; 

ulcer gastric şi duodenal — poziţie ghemui- 
tă, cu pumnul apăsând regiunea epigas- 
triacă; 

arteriopatii cronice obstructive avansate — 
cu picioarele atârnate la marginea patului; 
în marile dureri abdominale cu componen- 
tă peritoneală — decubit dorsal cu coapsele 
în semiflexiune şi cu tălpile sprijinite pe 
pat, pentru relaxarea peretelui abdominal; 
instabilitatea poziţională — se caută poziţii 
care să calmeze durerea — în dureri colica- 
tive; 

poziţia de „ou” — în pancreatită acută 
Atitudinile antidispneizante sunt impuse de 


necesitatea de a diminua o dispnee supărătoare: 


ortopneea – poziţia ridicată a toracelui în 
care dispneea unor bolnavi este diminuată; 


decubit ipsilateral — în pleurezie; 

Volumul "Examinarea pacientului în kinetotrapie” se adresează 
studenţilor la secţia de kinetoterapie. Are ca scop însușirea noțiunilor 
semiologice de bază, care le vor permite kinetoterapeuţilor să examineze 
corect pacienții, în vederea stabilirii restantului funcţional. Pe baza acestor 
informaţii se va putea întocmi programul terapeutic în raport cu starea 
pacietului, obiectivele și posibilităţile existente. 

Examenul obiectiv general are o pondere mai mare deoarece în cadrul 
acestuia sunt prezentate pe larg noțiuni ale semiologiei aparatului 
locomotor. 

În ceea ce priveşte examenul obiectiv pe aparate, în acest volum sunt 
prezeniate semiologia aparatului respirator și cardiovascular, acestea fiind 
direct interesate în folosirea exerciţiului fizic în scop terapeutic. 

Recomand această carte spre publicare. 


Prof. Dr. Elena Zamora 


Cartea "Examinarea pacientului în kinetotrapie” abordează noţiuni de 
semiologie medicală generală. Cunoașterea semnelor și simptomelor de 
boală le permite kinetoterapeuţilor să aprecieze starea de sănătate а 
pacienţilor și să realizeze programul terapeutic în acord cu restantul 
funcţional. 

Culegerea informaţiilor despre starea pacientului prin interviu cu 
pacientul sau o persoană din anturaj, numită anamneză, oferă 
kinetoterpeutului posibilitatea de a cunoaște simptomele bolii. Ulterior 
acestea pot fi obiectivate prin examenul clinic. 

Este necesară o abordare sistematică și ordonată a manevrelor de 
examinare, pe care studentul o învaţă de la profesorul său. Profesorul îi 
oferă și un model de comportament și profesionalism. 


Prof. Dr. Alexandru Mureșan 

